Bank omonati shartnomasi № [sav_dep_id]
              [city] sh.                                                                                           [date_open]  
“O‘zsanoatqurilishbank” ATB (keyingi o‘rinlarda “Bank”) nomidan Nizom va Ishonchnoma asosida ish yurituvchi Bankning [filial_name] Nazoratchisi [local_glbux] bir tomondan hamda [client_name] (keyingi o‘rinlarda “Omonatchi”) ikkinchi tomondan ushbu shartnomani quyidagilar to‘g‘risida tuzdilar.
1. Shartnoma predmeti
1.1. Bank Omonatchidan yoki uning nomiga kelgan pul summasini omonatga qabul qilib oladi va omonatni qaytarish, unga foizlar to‘lash majburiyatini oladi. Ushbu shartnoma omonat summasi Bankka kelib tushgan kundan boshlab tuzilgan hisoblanadi. Omonatchilardan qabul qilingan mablag‘lar kirim orderi bilan tasdiqlanadi.

1.2. Omonat shartlari:

a) omonat turi – jamg‘arma;

b) omonat nomi – Kafolat-3;

d) omonat valyutasi nomi - [currency_name];

e) omonat miqdori - [sum_dep]([sum_dep_str_uz]);

f) omonatning saqlash muddati - [dep_srok];
g) omonat yillik foiz stavkasi – ____%;

h) omonatga qo‘shimcha mablag‘lar qabul qilinadi;
Omonatning boshqa shartlari Bankning tegishli kollegial organi tomonidan tasdiqlangan Omonat shartlarida belgilanadi va ushbu shartlar Bank omonati shartnomasi imzolanayotgan paytda tanishtiriladi.

1.3. Omonatchi quyidagilardan xabardor ekanligini tasdiqlaydi: 

- Omonat shartlarida belgilangan boshqa shartlar hamda quyidagilar bilan mazkur omonat shartnomasini imzolash jarayonida tanishtirilganligi;


- Norezident jismoniy shaxslarga Oʻzbekiston Respublikasining Soliq kodeksining 
382-moddasiga asosan daromad summasining 10 foiz miqdorida soliq olinishi; 


- Bank tomonidan omonatning asosiy shartlari toʻgʻrisidagi axborot varaqasi taqdim etilganligi; 
- Banklardagi omonatlarni himoya qilish kafolatlari to‘g‘risida»gi Qonunning 
26-moddasiga asosan kafolatlash ob’ekti hisoblangan omonat bo‘yicha to‘lanadigan kompensatsiya miqdori ikki yuz million so‘mdan oshmasligini;

- kafolatlash ob’ektining kafolatlangan omonat miqdoridan oshadigan qismini qonunchilikda belgilangan tartibda bankdan talab qilishga.  
- “Shaxsga doir maʼlumotlar toʻgʻrisida”gi qonunga muvofiq, oʻzining shaxsga doir maʼlumotlari Bank tomonidan ishlov berilishiga va uchinchi shaxslarga taqdim qilinishiga shartlarsiz va muddatsiz oʻz roziligini berganligini (shartnomaning ushbu sharti u bekor boʻlgandan soʻng ham oʻz kuchini saqlaydi);  


- Naqd pulsiz shaklda kirim qilingan omonatlarni naqd pulda berilishida hamda omonat hisobvaragʻida turgan pul mablagʻlarini boshqa banklarga oʻtkazish bilan bogʻliq boʻlgan bank operatsiyalari uchun Bank tariflarida belgilangan miqdorda komissiya olinishini. 


1.4. Agar Omonatchi muddatli va jamg‘arma omonatni muddati tugagunga qadar qaytarib berishni talab qilmoqchi bo‘lsa, u bu haqda Bankni omonatni olishni rejalashtirayotgan sanadan kamida bir oy oldin yozma tartibda xabardor qilishi lozim.


Bunda, omonat hajmidan kelib chiqib, omonat hisobvaraqdagi pul mablag‘ini tegishli tarmog’i o‘zining moliyaviy imkoniyatidan kelib chiqib, murojaat kelib tushgan kunning o‘zida chiqim qilishi mumkin.


1.5. Bank omonatchi tomonidan shaxsini tasdiqlovchi hujjat taqdim etilganida, uning talabiga ko‘ra omonatga hisoblangan foizlarni to‘laydi/omonat summasini qaytaradi yohud omonat hisobvaraqdagi mablag‘larni boshqa shaxslarga o‘tkazish haqidagi topshirig‘ini bajaradi.


1.6.
Omonatchi o‘z ixtiyoriga ko‘ra, omonatdagi pul mablag‘ini bankning www.sqb.uz saytidagi “Shaxsiy kabinet”i yoki Android yoki iOS operatsion tizimida ishlovchi mobil telefoni yordamida “SQB Mobile” mobil ilovasidan foydalanib, masofadan boshqariladigan mavjud omonatlarga o‘tkazishi mumkin.
2. Omonatga foizlar hisoblash va to‘lash tartibi

2.1.
Omonatga foizlar har kuni yillik bazaviy davr - 365 kundan kelib chiqqan holda hisoblab yoziladi. Foizlar omonat mablag‘i Bankka tushgan kunning ertasidan boshlab, to u Omonatchiga qaytarilgan yoki boshqa asoslarga ko‘ra uning hisobvarag‘idan o‘chirilgan kundan oldingi kungacha bo‘lgan davrga hisoblanadi. Omonat summasiga hisoblangan foizlar Omonat shartlarida belgilangan muddat va tartibda Omonatchiga (norezident bo‘lgan jismoniy shaxs omonatiga hisoblangan foiz daromadidan O‘zbekiston Respublikasining Soliq kodeksining 382-moddasiga asosan 10 foiz miqdorida belgilangan tartibda soliq chegirib qolgan holda omonat hisobvarag‘iga o‘tkazilgan kuni avtomatik tarzda ushlab qolish orqali) to‘lab beriladi. 


2.2.
Agar omonat, uning muddati tugagunga qadar Omonatchining talabi bilan qaytarib olinsa, omonatga foizlar Omonat shartlariga asosan to‘lanadi.


2.3.
Omonatning saqlash muddati tugagandan so‘ng omonat talab qilib olinmasa, omonat qoldig‘i omonatchi nomiga ochilgan talab qilib olinguncha omonat hisobvarag‘iga o‘tkaziladi va keyingi saqlangan davr uchun foiz hisoblanmaydi.


2.4.
Omonatchining hisobvarag‘i xatlanganligi oqibatida bank ushbu hisobvarag‘dagi mablag‘lardan foydalana olmagan davr uchun foizlar hisoblanmaydi.


2.5.
Omonat shartlarida ko’zda tutilgan hollarda, mijoz omonat summasining bir qismini olgan taqdirda, bank foizlarni omonatning haqiqatdagi qoldig’iga hisoblab yoziladi. 

3. Tomonlarning huquq va majburiyatlari

3.1. Omonatchining huquqlari:

a) omonat shartlari bilan belgilangan tartibda tanishish;


b) omonat summasi qabul qilinib, hisobvaraqqa kiritilgandan so‘ng, belgilangan tartibda rasmiylashtirilgan kirim orderini olish;


d) omonatga qo‘yilgan mablag‘larini o‘zi yoki qonuniy vakili orqali ushbu shartnoma va qonun hujjatlari doirasida tasarruf etish;


e) omonati to‘g‘risidagi ma’lumotlarni og‘zaki/yozma, “SMS-banking” dasturi orqali uyali telefoni yoxud Bankning veb-saytida ochilgan shaxsiy kabinetlar orqali olish;

f) omonatga qo‘yilgan mablag‘larni Bankning “SQB Mobile” ilovasi orqali boshqarish;

j) omonat hisobvaraqlarini ochishda shu bank tarmog‘i orqali emissiya qilingan bank kartalaridagi mablag‘larini bank kartasiz dasturiy tizim orqali naqd pulsiz chiqim qilib, omonat hisobvarag‘ini to‘ldirish.   


3.2. Omonatchining majburiyatlari:

a) shaxsini tasdiqlovchi hujjatlarda o‘zgarishlar bo‘lganda, bu haqda Bankni xabardor qilish;


b) omonat qoidalari va shartlari bilan tanishib chiqqandan so‘ng, omonat bo‘yicha rasmiylashtiriladigan omonat shartnomasida o‘z yozuvi (o‘z qo‘li) bilan to‘ldirish va shaxsiy imzosi bilan tasdiqlash;

d) omonat mablag’larini masofadan turib boshqarishda axborot xavfsizligi qoidalariga amal qilish, shu jumladan omonat mablag’larining uchinchi shaxslar tomonidan noqonuniy boshqarilishiga yo’l qo’ymaslik. Bunday harakatlar natijasida Mijozga yetkazilgan har qanday zarar uchun bank javobgar bo’lmaydi;

e) subsidiya xabarnomasining amal qilish davrida dastlabki badalning oʻz mablagʻi hisobidan shakllanadigan qismidan kam boʻlmagan miqdordagi mablagʻlarni omonat hisobvaragʻida jamgʻarish;


f) omonat hisobvaragʻida jamgʻarilgan mablagʻlar hisoblangan foizlar bilan faqatgina Ipoteka dasturi doirasida Maqsadli ipoteka omonatini joriy etish boʻyicha tajriba-sinov loyihasini amalga oshirish tartibi toʻgʻrisidagi nizom (ro‘yxat raqami 3874, 2026-yil 29-iyunda ro‘yxatdan o‘tgan) va boshqa qonunchilik hujjatlariga muvofiq uy-joylar sotib olish maqsadlari uchun foydalanish.

3.3. Bankning huquqlari:

a) omonat operatsiyalarini amalga oshirish uchun omonatchining shaxsini tasdiqlovchi hujjatini talab qilish;


b) Bank tomonidan harakatdagi omonatlarga qo‘shimcha mablag‘larni qabul qilish shartiga o‘zgartirishlar kiritilgan taqdirda, ushbu o‘zgartirishlarga amal qilish;


d) omonatning saqlash muddati tugagandan so‘ng omonatchi tomonidan omonat summasi talab qilib olinmagan hollarda omonatchining nomiga ochilgan talab qilib olinguncha omonat hisobvarag‘iga saqlash muddati tugagandan so‘ng omonat summasini keyingi bank ish kunidan kechiktirmasdan ushbu hisobvaraqqa kirim qilish;


e) omonat hisobvarag‘ida turgan pul mablag‘larini boshqa banklarga o‘tkazish bilan bog‘liq bo‘lgan bank operatsiyalari uchun Bank Tariflari asosida vositachilik haqini undirish;
f) qonunchilikda belgilangan hollarda omonat hivobvarag’ini xatlash, mablag’larni omonatchining topshirig’isiz hisobdan chiqarish;

f) Bank “subsidyplatform.mf.uz” toʻlov platformasi (keyingi oʻrinlarda “Platforma”) roʻyxatdan oʻtkazilgan xabarnomalar bo‘yicha Omonatchining omonat hisobvaragʻida shakllangan mablagʻlar va ularga hisoblangan foizlarni kvartira sotib olish uchun qurilish (pudrat) tashkilotiga oʻtkazib berish.

3.4.
Bankning majburiyatlari:


a) omonatchini omonat shartlari bilan tanishtirish;


b) mazkur shartnoma imzolangandan keyin omonat mablag‘larini kirim qilish va omonat bo‘yicha operatsiyalarni qayd etib borish uchun omonat hisobvarag‘i ochish;


d) omonatchiga BXO/BXMga tegishli kassada ochilgan hisobvaraqlari uchun kirim orderi berish;

e) omonatchining talabiga asosasan(agar omonat shartlarida boshqacha talab nazarda tutilmagan bo‘lsa) Bankning “SQB Mobile” ilovasidan foydalangan hola qisman mablag‘ kirim/chiqim, foizlarini olish, omonatni yopish amaliyotlarini bajarishga ruxsat berish;


f) omonatchining so‘roviga asosan belgilangan tartibda ma’lumot berish;


g) ushbu shartnoma va omonat shartlarida belgilangan shartlar asosida omonatchiga foizlar to‘lash, omonatning saqlash muddati tugaganidan keyin, omonatchining birinchi talabiga asosan, omonat saqlash muddati tugamasdan talab qilib olinganda bank tarmog‘ining moliyaviy holatidan kelib chiqib omonatdagi pul mablag‘larini to‘liq yoki qisman qaytarish;


h) bank sirini tashkil etuvchi ma’lumotlarni sir saqlanishini ta’minlash, faqat qonun hujjatlarida nazarda tutilgan tartibda va hollardagina Omonatchi va omonat haqidagi ma’lumotlarni uchinchi shaxslarga taqdim etish;


i) norezident jismoniy shaxslarning omonatlariga hisoblangan foiz daromadlarini omonatchiga to‘lanishida, O‘zbekiston Respublikasining Soliq kodeksining 382-moddasiga asosan daromad summasining 10 foiz miqdorida soliq undirish;


j) naqd pulsiz shaklda (ya’ni, ommaviy oferta shartnomasiga asosan elektron ravishda joylashtirilgan, boshqa banklardan pul ko‘chirish yo‘li bilan kelib tushgan) kirim qilingan omonat mablag‘larini (to‘liq/qisman) naqd pul shaklida berilishida Bank tariflarida belgilangan miqdorda komissiya olish;

k) Bank Omonatchi tomonidan dastlabki badalning oʻz mablagʻi hisobidan shakllanadigan qismi omonat hisobvaragʻida jamg‘arilganidan so‘ng 2 (ikki) ish kuni muddatda Platforma orqali dastlabki badalning bir qismini qoplash uchun Davlat budjetidan ajratilishi belgilangan subsidiya mablagʻini omonat hisobvaragʻiga oʻtkazib berish uchun omonatchi shakllantirgan dastlabki badal toʻgʻrisidagi toʻlov hujjatini ilova qilgan holda Iqtisodiyot va moliya vazirligiga buyurtmanoma yuborish;


l) Bank tomonidan omonatchiga ipoteka krediti ajratish rad etilganda:


– omonatchiga oʻziga tegishli boʻlgan omonat mablagʻini unga hisoblangan foizlar bilan birga ipoteka omonati shartnomasida belgilangan tartibda qaytarish;


– dastlabki badal subsidiyasini unga hisoblangan foizlar bilan birga omonatchining roziligisiz Davlat budjetiga qaytarish;


– Platforma orqali ushbu jarayonlar toʻgʻrisida Iqtisodiyot va moliya vazirligiga ma’lumotlarni yuborish.
4. Taraflarning javobgarligi

4.1.
Taraflar ushbu shartnomada ko‘rsatilgan majburiyatlarni bajarmagan yoki lozim darajada bajarmagan taqdirda, O‘zbekiston Respublikasining amaldagi qonun hujjatlarida belgilangan tartibda javobgar bo‘ladilar.


4.2.
Omonatchi tomonidan omonatga doir qonunchilik hujjatlari talablariga, ushbu shartnoma va Omonat shartlariga rioya qilmaslik oqibatida omonat bo‘yicha yetkazilgan zarar uchun Bank javobgarlikni o‘z zimmasiga olmaydi.

4.3. Mijoz o‘zining omonat hisobraqamidan “SQB Mobile” mobil ilovasi dasturidan foydalanib, plastik karta orqali boshqa shaxs tomonidan ishlatilgan mablag‘lar uchun to‘liq moddiy javobgarlikni o‘z zimmasiga oladi.
5. Sanksiyalar bilan bog‘liq xatarlarni boshqarish bo‘yicha shartlar

5.1. Ushbu Shartnoma bo‘yicha o‘z majburiyatlarini bajarishda tomonlarning har biri o‘z faoliyatida moliyaviy va iqtisodiy sanksiyalar bo‘yicha halqaro qonunchilikka rioya qilishga qaratilgan siyosat va tartiblariga amal qilishini, ularni qo‘llab-quvvatlanishini tan oladi hamda tasdiqlaydi. 


5.2. Mijoz uchun hisobvaraq ochishdan oldin Bank risk (shu jumladan sanksiyalar xavfi)ni aniqlash uchun zarur bo‘lgan barcha ma’lumotlarni va hujjatlarni so‘rashga haqli. So‘ralgan ma’lumotlar taqdim etilmagan yoki to‘liq taqdim etilmagan taqdirda, bank mijozga hisobvaraq ochishida rad etishga haqli.


Taqdim etilgan hujjatlar va ma’lumotlarga asosan risk xatarlari, shu jumladan sanksiyalarni qo‘llash xavfi aniqlansa, Bank mijozga hisobvaraq ochishni rad etishga haqli. 


5.3. Mijoz yoki uning operatsiyasi sanksiya ta’sir doirasiga tushganda yoki tushishi xavfi mavjud bo‘lganda, Bank- operatsiyani o‘rganish maqsadida qo‘shimcha ma’lumotlarni hamda zarur bo‘lgan hujjatlarni olish(so‘rash), operatsiya miqdorini chegaralash, operatsiyani cheklash, rad yetish, shuningdek mazkur shartnomani bir tomonlama bekor qilish huquqiga ega.


5.4. Bank-Mijoz va uning Kontragenti hamda u bilan tuzilgan bitim bo‘yicha har qanday zarur ma’lumot yoki hujjatlarni (kontragent to‘g‘risidagi ma’lumotlar, uning to‘liq rekvizitlari, uning afillangan shaxslari ro‘yxati, aksiyadorlari/muassislari tarkibi, ijro organi, mansabdor shaxslari, xodimlari, maxsulot to‘g‘risida, jo‘natish hujjatlari, maxsulotning spitsifikatsiyasi, tashuvchi to‘g‘risidagi ma’lumotlar va b.) sanksiyalar ro‘yxatida mavjud yoki mavjud emasligini aniqlash maqsadida mijozdan talab qilishga, mijoz tomonidan barcha zarur hujjat/ma’lumotlar taqdim qilinmagan hollarda, mijozga xizmat ko‘rsatishni rad etish huquqiga ega.


5.5. Bank har qanday sanksiya va embargolar bilan bog‘liq holatlar oqibatida Mijozning topshirig‘iga asosan amalga oshirilgan to‘lovlar bo‘yicha pul mablag‘larining qaytarilishi, bloklanishi, muzlatilishi, yo‘qolishi yoki shu kabi boshqa holatlar uchun javobgar bo‘lmaydi. Shuningdek, har qanday sanksiyalar ta’siri sababli Mijozga yetkazilgan zarar uchun javobgar emas. 
6. KORRUPSIYAGA QARSHI SHARTLAR

6.1 Taraflar  ushbu  shartnoma bo‘yicha o‘z majburiyatlarini  bajarayotganda ularning har biri o‘z faoliyatida korrupsion xarakatlarni to‘liq ta’qiqlash va har qanday shaklda yordam  (bevosita  yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish., raqobat va boshqa afzalliklarni ta’minlashni to‘liq rad etadi.  Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga qarshi kurashishga qaratilgan siyosat va tartib (agar mavjud bo‘lsa) talablariga amal  qiladilar.


 6.2  Taraflar ushbu shartnoma bo‘yicha o‘z majburiyatlarini bajarish chog‘ida na o‘zlari, na ijroiya organi, na ularning mansabdor shaxlari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini,  shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini  kafolatlaydi.


6.3. Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi  bir qoidalari buzilganligini tasdiqlovchi ishonchli faktlar  va materiallarni taqdim qilishi shart.                    Yozma xabarnomalar “O‘zsanoatqurilishbank” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplaens ishonch liniyasi” kanallari (tel:0-800-120-8888, veb sayt www.sqb.uz, Telegram messenjer SQB AntiKor (@sqbantikor_bot) orqali amalga oshiriladi. 


6.4 Ushbu bo‘lim qoidalari taraflardan biri tomonidan  buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari  yuzasidan ma’lumot taqdim qilmagan taqdirda, boshqa taraf shartnomani bir taraflama  qisman yoki to‘liq bekor  qilishga  haqli. 


6.5. Mazkur shartnomani korrupsiyaga qarshi  shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash  taraflar tomonidan yozma ravishda tasdiqlangan dalolatnomada belgilangan muddat va miqdorda amalga oshiriladi.  
7. Jinoiy faoliyatdan olingan daromadlarni legallashtirishga, 
terrorizmni moliyalashtirishga va ommaviy qirg‘in qurolini tarqatishni 
moliyalashtirishga qarshi kurashish bo‘yicha shartlar

7.1. Omonatchi tomonidan bank xizmati va (yoki) mahsulotlaridan foydalangan holda gumonli va (yoki) shubhali operatsiyalar amalga oshirilganligi aniqlangan taqdirda, Bank bajarilgan operatsiyalarning qonuniyligi to‘g‘risida omonatchidan yozma tushuntirish va asoslantiruvchi hujjatlar taqdim etilmaguncha xizmat ko‘rsatishni to‘xtatib turish va (yoki) rad etish huquqiga ega. (Gumonli va shubhali operatsiyalarga ta’rif amaldagi qonunchilik hamda Nizom №2886ga muvofiq belgilanadi).

7.2. Bank quyidagi hollarda omonatchini oldindan xabardor qilmasdan operatsiyalarni amalga oshirishni to‘xtatib turadi (bunda hisobvaraqqa pul mablag‘larini kiritish operatsiyalari mustasno) va (yoki) pul mablag‘larini yoki boshqa mol-mulkni bloklaydi:

- operatsiya ishtirokchilaridan biri terrorchilik faoliyatida yoki ommaviy qirg‘in qurolini tarqatishda ishtirok etayotgan yoki ishtirok etishda gumon qilinayotgan shaxslar ro‘yxatiga kiritilgan bo‘lsa;

- operatsiya ishtirokchilaridan biri ro‘yxatga kiritilgan shaxs nomidan yoki uning topshirig‘iga asosan harakat qilayotgan bo‘lsa;

- operatsiyani amalga oshirishda foydalanilayotgan pul mablag‘lari yoki boshqa mol-mulk to‘liq yoki qisman ro‘yxatga kiritilgan shaxsga tegishli yoki uning nazorati ostida bo‘lsa;

- operatsiya ishtirokchisi bo‘lgan yuridik shaxs ro‘yxatga kiritilgan shaxsning mulkida yoki nazorati ostida bo‘lsa;

- pul mablag‘lari yoki boshqa mol-mulk ro‘yxatga kiritilgan shaxslarga bevosita yoki bilvosita tegishli bo‘lsa yoxud ularga aloqador manbalardan olingan bo‘lsa.

7.3. Omonatchi Bankning talabiga binoan o‘zining identifikatsiya ma’lumotlarini, yakuniy benefisiar mulkdor (UBO) to‘g‘risidagi ma’lumotlarni hamda operatsiyalarning iqtisodiy mazmunini tasdiqlovchi hujjatlarni taqdim etishi shart.

Omonatchi taqdim etilgan ma’lumotlarning to‘g‘riligi, to‘liqligi va dolzarbligi uchun javobgar hisoblanadi hamda ular o‘zgargan taqdirda darhol Bankni xabardor qilishi lozim.

7.4. Bank omonatchini identifikatsiya qilish (KYC), qayta identifikatsiya qilish (re-KYC), shuningdek, zarur hollarda kengaytirilgan tekshiruv (EDD) o‘tkazish huquqiga ega.

Bank omonatchi va uning benefitsiarlarini milliy va xalqaro ro‘yxatlar bo‘yicha tekshiradi hamda muntazam ravishda qayta skrining (re-screening) amalga oshiradi.

7.5. Bank omonatchidan operatsiyalar, mablag‘lar kelib chiqish manbalari, kontragentlar va boshqa zarur ma’lumotlar yuzasidan qo‘shimcha hujjat va axborotlarni talab qilish huquqiga ega.

Omonatchi tomonidan talab etilgan ma’lumotlar belgilangan muddatda taqdim etilmagan taqdirda, Bank operatsiyalarni amalga oshirishni rad etish, xizmat ko‘rsatishni to‘xtatish yoki cheklash huquqiga ega.

7.6. Bank shubhali operatsiyalar to‘g‘risida vakolatli organlarga qonunchilikda belgilangan tartibda axborot taqdim etadi hamda bunday axborot berilganligi to‘g‘risida omonatchini xabardor qilmaslik huquqiga ega.

7.7. Bank omonatchilarga xizmat ko‘rsatishda riskga asoslangan yondashuvni qo‘llaydi hamda yuqori darajadagi xavf aniqlangan hollarda operatsiyalarni amalga oshirishni cheklash yoki rad etish huquqiga ega.

Yuqori xavfli omonatchilarga nisbatan kengaytirilgan nazorat choralarini qo‘llash va qo‘shimcha tekshiruvlar o‘tkazish huquqiga ega.

7.8. Quyidagi hollarda Bank shartnomani bir tomonlama bekor qilishga haqli:

- Omonatchi tomonidan AML/CFT talablariga rioya etilmagan taqdirda;
- noto‘g‘ri, to‘liq bo‘lmagan yoki yolg‘on ma’lumotlar taqdim etilganda;

- Omonatchi Bank bilan hamkorlik qilishdan bosh tortganda;

- yuqori darajadagi AML/CFT riski aniqlanganda.
8. Boshqa shartlar

8.1.
Mazkur shartnoma omonat summasi va unga hisoblangan foizlar Omonatchiga to‘liq qaytarib berilganidan so‘ng o‘z kuchini yo‘qotgan hisoblanadi.


8.2.
Mazkur shartnomada ko‘rsatib o‘tilmagan holatlarda, taraflar amaldagi qonunchilik va Omonat shartlariga asoslanadi (rioya qiladi)lar.


8.3.
Ushbu shartnoma bo‘yicha yuzaga kelgan kelishmovchilik va nizolar muzokaralar yo‘li bilan hal etilmasa, ular amaldagi qonunchilikka asosan tegishli sud organlari orqali hal etiladi.

8.4.
“Banklardagi omonatlarni himoya qilish kafolatlari to‘g‘risida”gi Qonunning 
26-moddasiga asosan kafolatlash ob’ekti hisoblangan omonat bo‘yicha to‘lanadigan kompensatsiya miqdori quyidagi miqdorni tashkil etadi:

- kafolatlash ob’ekti qoldig‘ining to‘liq hajmini, agar uning miqdori ikki yuz million so‘m yoki undan kam bo‘lsa;

- ikki yuz million so‘mni, agar kafolatlash ob’ektining qoldig‘i ikki yuz million so‘mdan ko‘p bo‘lsa.

8.5. Ushbu shartnoma bir xil huquqiy kuchga ega bo‘lgan ikki nusxada tuzilgan bo‘lib, taraflarga bir nusxadan beriladi.

8.6. Omonatchi ushbu shartnomani o‘zining familiyasi, ismi va otasining ismini o‘z qo‘li bilan yozgan holda imzolashi lozim.
8. Taraflarning manzili va rekvizitlari
	Bank
[filial_name] 

Manzil:[filial_address]
MFO [filial_code]          
STIR [filial_inn]

H/v:    [filial_account]
Tel: [filial_phone]

Nazoratchi _________  [local_glbux]
                    (Imzo) 
Servis menejer _______    [emp_name]

                                         (Imzo)                                    

	Omonatchi
Familiyasi__________________________ Ismi_______________________________ 

Otasining ismi   __________________
Tug‘ilgan sanasi [born_date]

Tel: [phone_mobile]. [phone_home]

Yashash manzili: [client_address]
 Pasport ma’lumotlari: seriyasi [pass_ser]  raqami [pass_num]

Bergan organ va berilgan sanasi [pass_reg], [pass_date]

Imzo _______________


